מבזקים | עמוד 16 מתוך 18 | כל העיר ירושלים
אב בית בישיבה בירושלים, בן 37, נעצר בחשד שביצע עבירות מין בתלמידים. במשטרה הדגישו כי מדובר "במסכת פגיעות מיניות קשות".
המשטרה עצרה אב בית בישיבה בירושלים החשוד שלאורך תקופה ביצע עבירות מין והתעללות מינית במספר קטינים בהם תלמידי הישיבה וילדי שכניו. לאחר מעצרו ועם התקדמות החקירה איתרה המשטרה חלק מהקורבנות שאתמול (א') גוללו בפני חוקרי המשטרה את המעשים הקשים שלטענתם ביצע בהם החשוד.
בשבוע שעבר עצרו חוקרי המשטרה את אב הבית העובד בישיבה בירושלים והוא הובא לחקירה בימ"ר ירושלים.
החשוד , תושב ירושלים כבן 37, נחקר בחשד לעבירות מין אותן, עפ"י החשד, ביצע בקטינים בהם מעשה סדום בקטינים, מעשים מגונים בקטינים ואיומים.
במהלך החקירה סירב החשוד לשתף פעולה עם החוקרים , על אף זאת ולאור העבירות החמורות המיוחסות לחשוד נעתר בית המשפט לבקשת המשטרה והאריך מעצרו ב -7 ימים ועד לתאריך 12.4.17.
הודות לחקירה מורכבת, מאומצת ורגישה של החוקרים אותרו חלק מהקורבנות שהגיעו אתמול למסור עדות במשטרה. ממנה עולה מסכת התעללות ופגיעות מיניות קשות המיוחסות לחשוד, לפיהן נהג לזמן הקטינים למחסן הצמוד למבנה הישיבה, ושם ביצע בהם את העבירות המיוחסות לו, בחלק מהמקרים אף ביצע במספר קטינים ביחד. עוד עלה כי לחקל מהקורבנות אף שילם כסף ועל חלקם איים.
עד כה התקבלו במשטרה עדויותיהם של שני קטינים כיום בגילאי 17 ושני קטינים נוספים בגילאי 10 ו-12 להם בוצעה חקירת ילדים.
חוקרי המשטרה פועלים לאתר קורבנות נוספים שככל הנראה נפגעו על ידי החשוד.
במשטרה הדגישו כי "מדובר בחקירה המגוללת מסכת פגיעות מיניות קשות ועבירות מין ,שעפ"י החשד, מיוחסות לחשוד שניצל מעמדו וקירבתו לילדים תמימים בהם, עפ"י החשד, פגע מינית. מעצר החשוד עוד טרם קבלת תלונות הקורבנות נועדה בראש ובראשונה לגדוע את מעלליו של החשוד ולחקור אותו בגין העבירות המיוחסות לו. החקירה נמשכת בשיתוף גורמי הרווחה והחוקרים פועלים לאיתור קורבנות נוספים במטרה למצות עם החשוד את מלוא חומרת הדין".
התחזית לחג – מזג אוויר הפכפך: היום יתחמם והערב בעת ארוחת החג יהיה קריר. בשלישי – התחממות נוספת אך ייתכן טפטוף (16-23 מעלות). ברביעי יהיה שרבי.
התחזית: מעונן חלקית בלי שינוי של ממש בטמפרטורות. הלילה: מעונן חלקית (19-11 מעלות).
התחזית: בשישי מעונן חלקית עם ירידה קלה בטמפרטורות. בשבת – מעונן חלקית עד בהיר עם עלייה בטמפרטורות.
יום חמישי, 06 אפריל 2017
התחזית: חם מהרגיל עד שרבי. הלילה יהיה מעונן חלקית וייתכן טפטוף עד גשם קל.
המשטרה: בכניסה לעיר מתקיימת הפגנת נכים, כמה מהם חוסמים את הכביש סמוך לגשר המיתרים. כוח משטרה במקום. שוטרי התנועה מכווינים התנועה לצירים חלופיים.
הולך רגל בן 70 נדרס על ידי רכב פרטי ברחוב יעקב ברמן בשכונת גילה. חובשים ופרמדיקים של מד"א העניקו לו טיפול רפואי, הוא פונה לבית החולים הדסה עין כרם במצב בינוני עד קשה עם חבלת גפיים.
בשכונת ראס חמיס בצפון ירושלים עלו באש הלילה 9 כלי רכב חונים, ככל הנראה כתוצאה מהשלכת בקבוק תבערה לכיוונם. כבאות והצלה פעלו בשריפה. מחקירה ראשונית עולה כי הרקע הינו סכסוך בין משפחות, המשטרה פתחה בחקירה.
בכביש הר חומה הושלך הלילה לעבר רכב בקבוק זכוכית מרכב נוסע. אין נפגעים ולא נגרם נזק. המשטרה עצרה שני חשודים.
נהג מונית הותקף על ידי צעירים בעיר במהלך הלילה. הנהג לא נפגע, הצעירים נמלטו, המשטרה החלה בסריקות לאיתורם, נפתחה חקירה.
התחזית: הטמפרטורות יטפסו, יהיה שרבי ואביך (17-28 מעלות).
התחזית: הטמפרטורות יעלו במידה ניכרת, ייעשה חם מהרגיל בעונה החל משעות הצהריים (26-15 מעלות).
רמת שלמה: פועל נפל מגובה לתוך פיר בנייה ונפצע בינוני.
ממד"א נמסר כי במד"א מרחב ירושלים דיווח על פועל, שנפל מגובה לתוך פיר באתר בנייה ברחוב האדמו''ר מליובאוויטש בירושלים. חובשים ופרמדיקים של מד"א העניקו טיפול רפואי ופינו לבית החולים הדסה עין כרם גבר כבן 30 במצב בינוני עם חבלה בבטן.
ילד בן 10 מבית שמש במצב קשה לאחר שככל הנראה חבל עימו שיחק נכרך סביב צווארו
במשטרת ירושלים התקבל דיווח על ילד בן 10 מבית שמש שמטופל ע"י מד"א במצב קשה, לאחר שככל הנראה חבל עימו שיחק נתקע במעלית בבניין מגורים וככל הנראה נכרך סביב צווארו. צוותי משטרה, מד"א וכבאות הגיעו למקום.
התחזית בירושלים: היום יהיה מעונן חלקית עם עלייה קלה בטמפרטורות, ייתכן גשם קל בשעות הבוקר.
משטרת ירושלים: לפני זמן קצר הגיעה ניידת לשכונת מאה שערים בעקבות דיווח אודות חייל לבוש מדי צה"ל, שנכנס לחנות ספרים והחלה התגודדות סביבו וקריאות לעברו. השוטרים חילצו את החייל והכניסוהו לניידת. החייל הובא לתחנת לב הבירה ללא פגע.
תאונה דרכים בין רכב פרטי לאוטובוס ברחוב שרי ישראל: נהג הרכב נפצע קשה, פרמדיקים של מד"א ואיחוד הצלה במקום. במקום עומסי תנועה
ממד"א ירושלים נמסר כי "בשעה 16:00 דווח למד"א מרחב ירושלים על תאונת דרכים בשרי ישראל. חובשים ופרמדיקים של מד"א מעניקים במקום טיפול רפואי לשני פצועים, בהם אחד במצב קשה".
מאיחוד הצלה נמסר: "נהג רכב שנפצע קשה ושלושה נפגעים קל טופלו על ידי מתנדבי איחוד הצלה סניף ירושלים בזירת תאונה עם מעורבות רכב פרטי ואוטובוס ברחוב שרי ישראל. עומסי תנועה נרשמים באיזור עקב אופי התאונה והטיפול של הכוחות בזירה".
משטרת ירושלים: יידוי אבן לעבר רכב בא-טור. האבן פגעה בשמשה האחורית של הרכב, נוסעת נפגעה, טופלה על ידי מד"א ופונתה באורח קל. כוח משטרה מבצע סריקות באזור.
קודם1…6789101112131415161718הבא